
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1755 

29 Νοεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έναρξη λειτουργίας Παραρτήματος Κέντρου Εξυπη¬ 


ρέτησης Πολιτών (Κ.Ε.Π.). 1 

Επέκταση του Διατραπεζικού Συστήματος Πληρωμών 
στους υπαλλήλους του Οργανισμού Κτηματολογί¬ 
ου και Χαρτογραφήσεων Ελλάδος (ΟΚΧΕ). 2 


Συμπλήρωση - τροποποίηση της υπ’ αριθμ. 1109793/ 
6134-11/0016/24.11.1999 απόφασης Υπουργού Οι¬ 
κονομικών περί αποδεικτικού ενημερότητας για 
χρέη και φορολογικές υποχρεώσεις προς το Δημό¬ 


σιο . 3 

Καθιέρωση υπερωριακής απασχόλησης σε ένα (1) μό¬ 
νιμο οδηγό του Τ.Ε.Ι. Σερρών, έως 31.12.2004. 4 


Καθορισμός των όρων και των προϋποθέσεων εφαρ¬ 
μογής του προγράμματος Τεχνητής Σπερματέγχυ¬ 
σης (Τ/Σ) και συγχρονισμού οίστρου (Σ/Ο) στα πα¬ 


ραγωγικά ζώα της χώρας, καθώς και της διακίνη¬ 
σης του σπέρματος στην Ελληνική Επικράτεια. 5 

Καθιέρωση υπερωριακής απασχόλησης υπαλλήλου 
Ιδιωτικού Δικαίου του Δήμου Αντιρρίου, Ν. Αιτωλο¬ 
ακαρνανίας, έτους 2004. 6 


ΑΠΟΦΑΣΕΙ Σ 

Αριθ. ΔΙΣΚΠΟ/Φ. 1/24770 (1) 

Έναρξη λειτουργίας Παραρτήματος Κέντρου Εξυπηρέ¬ 
τησης Πολιτών (Κ.Ε.Π.). 

ΟΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Των παρ. 1, 2, 3, 4, 5 και 7 του άρθρου 31 του Ν. 
3013/2002 (ΦΕΚ102/Α71.5.2002) «Αναβάθμιση της πολιτι¬ 
κής προστασίας και λοιπές διατάξεις». 

β) Της παρ. 5 του άρθρου 11 του Ν. 3146/2003 
(ΦΕΚ125/Α723.5.2003) «Οργάνωση και άσκηση του εκλο¬ 
γικού δικαιώματος των ετεροδημοτών και άλλες διατά¬ 
ξεις». 


γ) Του άρθρου 29 Α του Ν. 1558/1985 (ΦΕΚ137/ 
Α71985), το οποίο προστέθηκε με το άρθρο 27 του Ν. 
2081/1992 (ΦΕΚ154/Α71992) και αντικαταστάθηκε με το 
άρθρο 1, παρ. 2ατου Ν. 2469/1997 (ΦΕΚ38/Α71997). 

2. Την υπ’ αριθμ. ΔΙΣΚΠΟ/Φ.Ι/οικ. 16483/4.9.2002 
(ΦΕΚ1153/Β74.9.2002) απόφαση του Υφυπουργού Εσω¬ 
τερικών, Δημόσιας Διοίκησης και Αποκέντρωσης με θέμα: 
«Ορισμός ημερομηνίας έναρξης λειτουργίας Κέντρων 
Εξυπηρέτησης Πολιτών». 

3. Την υπ’ αριθμ. ΔΙΣΚΠΟ/Φ.1/25401/5.1.2004 (ΦΕΚ 
1/Β75.1.2004) απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης με θέμα «Έναρξη 
λειτουργίας Κέντρων Εξυπηρέτησης Πολιτών (Κ.Ε.Π.)». 

4. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ 
527/Β724.3.2004) κοινή απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και Απο¬ 
κέντρωσης με θέμα «Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης». 

5. Το γεγονός ότι από τις διατάξεις της απόφασης αυ¬ 
τής ενεργοποιείται η δαπάνη που είχε προϋπολογιστεί κα¬ 
τά τη ψήφιση των διατάξεων του άρθρου 31 του Ν. 3013/ 
2002, κατά το μέρος που αυτή αφορά τη λειτουργία των 
αναφερομένων στην παρούσα απόφαση Κέντρων Εξυπη¬ 
ρέτησης των Πολιτών. 

6. Το υπ’ αριθμ. 2275/27.10.2004 έγγραφο της ΟΔΕ των 
ΚΕΠ, αποφασίζουμε: 

Το Κέντρο Εξυπηρέτησης Πολιτών της Νομαρχιακής 
Αυτοδιοίκησης Θεσσαλονίκης, με ηλεκτρονικό αριθμό 
236, του οποίου η έναρξη λειτουργίας ορίστηκε με την υπ’ 
αριθμ. ΔΙΣΚΠΟ/Φ.Ι/οικ. 16483/4.9.2002 (ΦΕΚ 1153/Β7 
4.9.2002) απόφαση του Υφυπουργού Εσωτερικών, Δημό¬ 
σιας Διοίκησης και Αποκέντρωσης «Ορισμός ημερομη¬ 
νίας έναρξης λειτουργίας Κ.Ε.Π.», λειτουργεί από 26 Νο¬ 
εμβρίου 2004 και με δεύτερο παράρτημα, που θα στεγά¬ 
ζεται στο χώρο του Αριστοτελείου Πανεπιστημίου 
Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2004 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 151767/0050 (2) 

Επέκταση του Διατραπεζικού Συστήματος Πληρωμών 
στους υπαλλήλους του Οργανισμού Κτηματολογίου 
και Χαρτογραφήσεων Ελλάδος (ΟΚΧΕ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν. 1647/17.9.1986 «Οργανισμός 
Κτηματολογίου και Χαρτογραφήσεων Ελλάδος» (ΦΕΚ 
141/Α). 

2) Την υπ’ αριθμ. 46869/24.11.2003 διαπιστωτική πράξη 
του Υπουργού Περιβάλλοντος, Χωροταξίας και Δημο¬ 
σίων Έργων που αφορά τη μετατροπή της αυτοτελούς 
Υπηρεσίας Κτηματολογίου και Χαρτογραφήσεων Ελλά¬ 
δος με τις υπηρεσιακές μονάδες, σε Υπηρεσία του Οργα¬ 
νισμού Κτηματολογίου και Χαρτογραφήσεων Ελλάδος 
(ΦΕΚ 295/ΝΠΔΔ/2003). 

3) Του άρθρου 1 παρ. 5του Ν. 2303/1995 «Περίπληρω¬ 
μής αποδοχών δημοσίων υπαλλήλων μέσω Τραπεζικού 
Συστήματος και άλλες διατάξεις» (ΦΕΚ 80Α/1995) όπως 
αντικαταστάθηκε με το άρθρο 15 του Ν. 2837/2000 (ΦΕΚ 
178 Α/2000). 

4) Την υπ’ αριθμ. 2027709/1252/0022/30.4.1998 απόφα¬ 
ση του Υπουργού Οικονομικών «Επέκταση της αριθμ. 
2041609/1011/0022/5.6.1997 απόφασης του Υπουργού 
Οικονομικών της διαδικασίας τρόπου πληρωμής αποδο¬ 
χών υπαλλήλων Υπουργείου Οικονομικών κλπ και στα λοι¬ 
πά Υπουργεία, ΝΠΔΔ και λοιπούς φορείς του Δημοσίου». 

5) Την 2020401/2513/0022/26.3.1997 απόφαση του 
Υφυπουργού Οικονομικών στο Γενικό Λογιστήριο του 
Κράτους «Περί καθορισμού των Τραπεζών και πιστωτι¬ 
κών ιδρυμάτων που συμμετέχουν στο νέο σύστημα πλη¬ 
ρωμής των αποδοχών των υπαλλήλων του Υπουργείου 
Οικονομικών», όπως συμπληρώθηκε με την υπ’ αριθμ. 
2012306/722/0022/20.2.1998 όμοια απόφαση. 

6) Την από 4.4.2001 σύμβαση μεταξύ του Ελληνικού Δη¬ 
μοσίου (Υπουργείου Οικονομικών) με τη «ΔΙΑΤΡΑΠΕΖΙΚΑ 
ΣΥΣΤΗΜΑΤΑΑ.Ε.» και την «Ένωση Ελληνικών Τραπεζών» 
καθώς κοίτην από 23.12.2003 σύμβαση Περί καταβολής 
αμοιβής στη ΔΙΑΣ Α.Ε.». 

7) Την υπ’ αριθμ. 14650/ΔΙΟΕ85/17.3.2004 κοινή από¬ 
φαση του Πρωθυπουργού και του Υπουργού Οικονομι¬ 
κών «Καθορισμός των αρμοδιοτήτων των Υφυπουργών 
Οικονομίας και Οικονομικών» (ΦΕΚ519/Β/17.3.2004). 

8) Τις διατάξεις του άρθρου 1 του Π.Δ. 28/28.1.1993 «Κα¬ 
θορισμός αρμοδιοτήτων που διατηρούνται από τον Υπουρ¬ 
γό και τις Περιφερειακές υπηρεσίες για Νομαρχιακού επι¬ 
πέδου του Υπουργείου ΠΕ.ΧΩ.Δ.Ε. (ΦΕΚ9/Α/1993). 

9) Την υπ’ αριθμ. 245/17/9.9.2004 πράξη του Διοικητι¬ 
κού Συμβουλίου του ΟΚΧΕ για έγκριση επέκτασης στο 
νέο σύστημα πληρωμής των αποδοχών των υπαλλήλων 
του ΟΚΧΕ. 

10) Το γεγονός ότι δεν προκαλείται οικονομική επιβάρυν¬ 
ση για τον ΟΚΧΕ πλέον της συμβατικής υποχρέωσης που 
απορρέει από την μεταξύ του Ελληνικού Δημοσίου (Υπουρ¬ 
γείου Οικονομικών) με την «ΔΙΑΤΡΑΠΕΖΙΚΑ ΣΥΣΤΗΜΑΤΑ 
Α.Ε.»καιτην«Ένωση Ελληνικών Τραπεζών», αποφασίζουμε: 

1. Επεκτείνουμε το σύστημα πληρωμής αποδοχών μέ¬ 
σω Τραπεζών στους υπαλλήλους του Οργανισμού Κτη¬ 
ματολογίου και Χαρτογραφήσεων Ελλάδος (ΟΚΧΕ)». 


2. Η υλοποίηση του νέου συστήματος πληρωμής μέσω 
Τραπεζώντων υπαλλήλωντου Οργανισμού Κτηματολογί¬ 
ου και Χαρτογραφήσεων Ελλάδος (ΟΚΧΕ) θα γίνει από 
1.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΣΟΥΦΛΙΑΣ 

-♦- 

Αριθ. 1092634/6908-11/0016 (3) 

Συμπλήρωση - τροποποίηση της υπ’ αριθμ. 1109793/ 
6134-11/0016/24.11.1999 απόφασης Υπουργού Οικο¬ 
νομικών περί αποδεικτικού ενημερότητας για χρέη και 
φορολογικές υποχρεώσεις προς το Δημόσιο. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 26 του Ν. 1882/1990 (ΦΕΚ 
43 τ.Α’) όπως αυτό τροποποιήθηκε και συμπληρώθηκε με 
τις διατάξεις του άρθρου 9 παρ. 3 του Ν. 2503/1997 (ΦΕΚ 
107τ.Α’),του άρθρου 25του Ν. 2648/1998 (ΦΕΚ238τ.Α’), 
του άρθρου 18 Ν. 2753/1999 (ΦΕΚ 249 τ.Α’) και του άρ¬ 
θρου 46παρ. 2του Ν. 3220/2004 (ΦΕΚ Ιδτ.Α’). 

2) Τις διατάξεις της 1109793/6134-11/0016/24.11.1999 
(ΦΕΚ2134τ.Β’) Α.Υ.Ο., όπως ισχύει. 

3) Τις διατάξεις των άρθρων 1,2, 4, 6, 8 και 9 της παρα¬ 
πάνω απόφασης με τις οποίες ρυθμίζονται θέματα του 
αποδεικτικού ενημερότητας για χρέη και φορολογικές 
υποχρεώσεις προς το Δημόσιο. 

4) Την ανάγκη απλόύστευσης της διαδικασίας χορήγη¬ 
σης του εν λόγω αποδεικτικού για την καλύτερη εξυπη¬ 
ρέτηση του πολίτη με παράλληλη διασφάλιση των συμ¬ 
φερόντων του Δημοσίου. 

5) Την 14650/ΔΙΟΕ/17.3.2004 (ΦΕΚ514τ.Β’) Απόφαση 
του Πρωθυπουργού καιτου Υπουργού Οικονομίας και Οι¬ 
κονομικών με την οποία εκχωρούνται αρμοδιότητες 
στους Υφυπουργούς Οικονομίας και Οικονομικών. 

6) Το γεγονός ότι με την παρούσα Απόφαση δεν προκα- 
λείται δαπάνη στον Κρατικό Προϋπολογισμό, αποφασί¬ 
ζουμε: 

Στην απόφασή μας 1109793/6134-11/0016/24.11.1999 
(ΦΕΚ2134Β’) επέρχονται οι ακόλουθες μεταβολές: 

1. Καταργείται η παράγραφος 5 του άρθρου 1. 

2. Καταργείται η παράγραφος 4 του άρθρου 2. 

3. Καταργείται η παράγραφος 4 του άρθρου 4. 

4. Καταργούνται οι παράγραφοι 2 και 3 του άρθρου 6. 

5. Η παράγραφος 1 του άρθρου 6 αντικαθίσταται ως 
εξής: 

«Α. Χρόνος ισχύος του αποδεικτικού: 

Η ισχύς του αποδεικτικού ενημερότητας ορίζεται σε 
τέσσερις (4) μήνες σε περίπτωση μη ύπαρξης ληξιπρόθε¬ 
σμων οφειλών. Σε αντίθετη περίπτωση η διάρκεια ισχύος 
του χορηγούμενου αποδεικτικού ορίζεται σε ένα (1) μήνα, 
εφόσον οι ληξιπρόθεσμες οφειλές έχουν υπαχθεί σε δι¬ 
ευκόλυνση τμηματικής καταβολής ή νομοθετική ρύθμιση 
και ο οφειλέτης είναι συνεπής σ’ αυτή. 

Β. Κατηγοριοποίηση περιπτώσεων χορήγησης του απο¬ 
δεικτικού ενημερότητας: 

α) Είσπραξη χρημάτων 

β) Μεταβίβαση ακινήτων 

γ) Κάθε νόμιμη χρήση (εκτός είσπραξης χρημάτων και 
μεταβίβασης ακινήτων)». 

6. Η παράγραφος 3 του άρθρου 9 αντικαθίσταται ως 
εξής: 

«Το αποδεικτικό ενημερότητας υπογράφεται μόνο από 
τον εκδότη, με εκχώρηση υπογραφής από τον Προϊστά¬ 
μενο της Δ.Ο.Υ. Εξαιρούνται τα αποδεικτικά ενημερότη¬ 
τας μηνιαίας ισχύος». 

7. Στο δεύτερο εδάφιο της παραγράφου 8 του άρθρου 
9 η φράση «εξάμηνης ισχύος», αντικαθίσταται με τη φρά¬ 
ση «τετράμηνης ισχύος».. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από 1 Ιανουάριου 2005. 

Αθήνα, 10 Νοεμβρίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 69001-Ε5 (4) 

Καθιέρωση υπερωριακής απασχόλησης σε ένα (1) μόνιμο 
οδηγό του Τ.Ε.Ι. Σερρών, έως 31.12.2004. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του άρθρου 16, παράγραφος 1 του Ν. 
3205/2003 «Περί μισθολογίου Δημοσίων Υπαλλήλων». 

β) Την υπ’ αριθμ. 2/72757/0022/31.12.2003 εγκύκλιο 
του Γενικού Λογιστηρίου του Κράτους «Παροχή οδηγιών 
για την εφαρμογή των διατάξεων του Ν. 3205/2003 (ΦΕΚ 
297/τ.Α>. 

2. Η δαπάνη που θα προκύψει από την εκτέλεση των 
εγκεκριμένων ωρών εργασίας, ύψους συνολικά 1.448 ευ¬ 
ρώ, σε καμιά περίπτωση δεν επιτρέπεται να υπερβείτις πι¬ 
στώσεις που έχουν εγγράφει στον οικείο αριθμό (ΚΑΕ 
0261) του τακτικού προϋπολογισμού του Τ.Ε.Ι. Σερρών. 

3. Την υπ’ αριθμ. 2/96/0094/26.2.2004 «Έγκριση προϋ¬ 
πολογισμού οικονομικού έτους 2004 του Τ.Ε.Ι. Σερρών» 
απόφαση του Γ ενικού Λογιστηρίου του Κράτους. 

4. Το γεγονός ότι η υπερωριακή απασχόληση κρίνεται 
απαραίτητη για κάλυψη εποχιακών εκτάκτων ή επειγου- 
σών αναγκώντου Τ.Ε.Ι. Σερρών, αποφασίζουμε: 

Εγκρίνουμε μέσα στα πλαίσια των εγκεκριμένων πι¬ 
στώσεων του προϋπολογισμού έτους 2004 του Τ.Ε.Ι. 
Σερρών, την υπερωριακή απασχόληση πέραν του υπο¬ 
χρεωτικού ωραρίου για το χρονικό διάστημα έως 
31.12.2004 για ένα (1) μόνιμο οδηγό και για μέχρι εξήντα 
(60) ώρες το μήνα. 

Η απόφαση αυτή ισχύει ένα (1) μήνα πριν από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθ. 304382 (5) 

Καθορισμός των όρων και των προϋποθέσεων εφαρμο¬ 
γής του προγράμματος Τεχνητής Σπερματέγχυσης 
(Τ/Σ) και συγχρονισμού οίστρου (Σ/Ο) στα παραγωγι¬ 
κά ζώα της χώρας, καθώς και της διακίνησης του 
σπέρματος στην Ελληνική Επικράτεια. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το Ν. 248/1914 (ΙΙΟΑ’) «Περί οργανώσεως της Ζωο- 
τεχνικής και Κτηνιατρικής Υπηρεσίας» όπως τροποποιή¬ 
θηκε και συμπληρώθηκε μεταγενέστερα. 

2. Το Ν. 1558/1985, άρθρο 29Α «Κυβέρνηση και Κυβερ¬ 
νητικά Όργανα» (ΦΕΚ 137/1985, τεύχος Α'), όπως συ¬ 
μπληρώθηκε με το άρθρο 27 του Ν. 2081/1992 (ΦΕΚ 
154/1992, τεύχος Α') και τροποποιήθηκε με το άρθρο 1, 
παρ. 2Α, του Ν. 2469/1997 (ΦΕΚ. 38/1997, τεύχος Α'). 

3. Το Π.Δ. 433/1977 (133 Α ) και το Π.Δ. 402/1988 (187 Α ) 
«Περί οργανισμού ΥΠ-ΓΕ» όπως τροποποιήθηκε και συ¬ 
μπληρώθηκε μετά Π.Δ. 235/1990 (91 Α ), 422/1991 (154 Α ), 
455/1990 (174 Α ) και 351992 (17 Α ). 

4. Το Ν.Δ/μα 185/1973 (262 Α ) «Περί μέτρων βελτίωσης 
της Κτηνοτροφίας» όπως τροποποιήθηκε με το άρθρο 32 
του Νόμου 1845 (ΦΕΚ 102/28.4.1989 τεύχος Α) και συ¬ 
μπληρώθηκε με το Π.Δ. 306/1981 (ΦΕΚ 88/6.4.1981, τεύ- 

χ°ς Α). 

5. Την υπ’ αριθμ. 357767/2904/1976 (1113Β’) απόφαση 
Υπουργού Γεωργίας «Περί καθορισμού προϋποθέσεων και 
όρων εφαρμογής των προγραμμάτων τεχνητής σπερμα¬ 
τέγχυσης και ελέγχου αποδόσεων ζώων αναπαραγωγής». 

6. Την υπ’ αριθμ. 448848/15090/1977 (1333Β’) απόφαση 
Υπουργού Γεωργίας «Περί εφαρμογής του προγράμμα¬ 
τος τεχνητής σπερματέγχυσης». 

7. Το Π.Δ. 316/1990 (130 Α ) «Για τον καθορισμό των απαι¬ 
τήσεων υγειονομικού ελέγχου που ισχύουν στις ενδοκοι¬ 
νοτικές συναλλαγές και στις εισαγωγές κατεψυγμένου 
σπέρματος βοοειδών». 

8. Το Π.Δ 218/1992 (Α1150) «Για τον καθορισμό των 
απαιτήσεων υγειονομικού ελέγχου που ισχύουν στις εν¬ 
δοκοινοτικές συναλλαγές και στις εισαγωγές σπέρματος 
χοίρων». 

9. Το Π.Δ. 420/1993 (179 Α ) «Κτηνιατρικοί έλεγχοι στα ζώ- 
ντα ζώα και προϊόντα ζωικής προέλευσης». 

10. Το Π.Δ. 184/1996 (137 Α ) σε ό,τι αφορά στο σπέρμα 
ίππων, κριών και τράγων. 

11. Την Οδηγία 88/407/ΕΟΚ με τις τροποποιήσεις της, 
όπως αυτές καθορίζονται από τις οδηγίες 90/120/ΕΟΚ, 
90/485/ΕΟΚ, 93/60/ΕΟΚ, 92/65/ΕΟΚ και 2003/43/ΕΚ του 
Συμβουλίου. 

12. Την υπ’ αριθμ. 253848/2002 απόφαση Υπουργού Γε¬ 
ωργίας «Μητρώα καταχώρησης και διαδικασία έγκρισης 
εμπόρων ζώων». 

13. Τον Κανονισμό (ΕΚ) 806/2003 του Συμβουλίου της 
Απριλίου. 

14. Την υπ’ αριθ. 385460/3.8.2001 απόφαση Υπουργών 
Εθνικής Οικονομίας - Γ εωργίας «Όροι και προϋποθέσεις 
εισαγωγής ζώων αναπαραγωγής, σπέρματος, ωαρίων και 
εμβρύων αυτών από τρίτες χώρες, σε συμμόρφωση προς 
την οδηγία 94/28/ΕΟΚτου Συμβουλίου». 

14. Την υπ’ αριθ. 201066/213/2.3.1982 απόφαση υφυ¬ 
πουργού Γεωργίας περί κανονισμού ελέγχου αποδόσεων 
ζώων. 

15. Την υπ’ αριθμ. 331492/29.5.1986 απόφαση Υπουρ¬ 
γού Γεωργίας περί κανονισμού γενεαλογικών βιβλίων 
αγροτικών ζώων. 

16. Την υπ’ αριθμ. 339854/31.3.1993 απόφαση Υπουρ¬ 
γού Γεωργίας «Ζωοτεχνικοί έλεγχοι στα ζώα αναπαρα¬ 
γωγής, το σπέρμα, τα ωάρια και τα έμβρυα αυτών, εφαρ¬ 
μοζόμενοι στις συναλλαγές μεταξύ της Ελλάδας και των 
άλλων κρατών-μελών, σε συμμόρφωση προς την οδηγία 
90/425του Συμβουλίου» (ΦΕΚ 260/15.4.1993, τεύχος Β). 

17. Την υπ’ αριθμ. 261270/21.3.1991 απόφαση Υπουρ¬ 
γού Γεωργίας «Αναπαραγωγά βοοειδή, χοιροειδή, προ- 
βατοειδή και αιγοειδή καθαρής φυλής και σπέρμα, ωάρια 
και έμβρυα αυτών» (ΦΕΚ 224/12.4.1991, τεύχος Β). 

18. Την υπ’ αριθμ. 42/1936 απόφαση Υπουργού Γεωρ¬ 
γίας «Ζωοτεχνικοί και γενεαλογικοί όροι, που διέπουν την 
εμπορία φυλής (ράτσας) και συμπλήρωση της απόφασης 
261270/1991 σε συμμόρφωση προς την οδηγία 91/174 
του Συμβουλίου. 

19. Την 88/124/ΕΟΚ απόφαση της Επιτροπής για την κα¬ 
τάρτιση των υποδειγμάτων και τον καθορισμό των στοι¬ 
χείων που πρέπει να αναφέρονται στα γενεαλογικά πι¬ 
στοποιητικά για το σπέρμα και τα γονιμοποιημένα ωάρια 
των βοοειδών αναπαραγωγής καθαρής φυλής. 

20. Τον Καν. Αριθ. 599/2004 της Επιτροπής της 30ης 
Μαρτίου 2004. 

21. Τις σημερινές ανάγκες εξυπηρέτησης της συστηματι¬ 
κής Κτηνοτροφίας για την αύξηση και βελτίωση της παρα¬ 
γωγής της στο σημερινό ανταγωνιστικό περιβάλλον, την 
ανάγκη αποτροπής της μετάδοσης ασθενειών καθώς και σε 
περίπτωση εμφάνισηςτους, τηνταχεία ανεύρεση της πηγής 
εκπόρευσης και λήψης των απαιτούμενων μέτρων. Τις ανά¬ 
γκες της ελληνικής αγοράς και κτηνοτροφίας γύρω από: 

• τηνανάπτυξητηςεμπορίαςτου σπέρματοςτων αγρο¬ 
τικών ζώων. 

• τη διάδοση και την εφαρμογή της τεχνητής σπερμα¬ 
τέγχυσης πέραντου Δημοσίου. 

22. Τη σχετική εισήγηση της Δ/νσης Κ.Α.Φ.Ε. της Γεν. 
Δ/νσης Κτηνιατρικής και της Δ/νσης Εισροών Ζωικής Πα¬ 
ραγωγής της Γ εν. Δ/νσης Ζωικής Παραγωγής. 

23) Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Άρθρο 1 

1. Η εφαρμογή του προγράμματος της Τ.Σ. και Σ.Ο. στα 
παραγωγικά ζώα της χώρας, υλοποιείται με την ευθύνη, τις 
οδηγίες και την επίβλεψη των Διευθύνσεων Κτηνιατρικής 
των Νομαρχιακών Αυτοδιοικήσεων (Ν.Α.) υπό την εποπτεία 
της Δ/νσης ΚΑΦΕ, της Γεν. Δ/νσης Κτηνιατρικής του Υπ. 
Αγροτικής Ανάπτυξης και Τροφίμων, καθώς και της Δ/νσης 
Εισροών Ζωικής Παραγωγής και των Κέντρων Γενετικής 
Βελτίωσης Ζώων του Υπ. Αγροτικής Ανάπτυξης και Τροφί¬ 
μων στις περιπτώσεις που εφαρμόζονται προγράμματα 
ελέγχου αποδόσεων ή/και τήρησης στοιχείων γενεαλογίας 
ή γενικότερα γενετικής βελτίωσης ή διάσωσης-διατήρησης 
σπάνιων φυλών αγροτικών ζώων, και πάντα σε συνεργασία 
με τη Δ/νση Κ.Α.Φ.Ε. της Γεν. Δ/νσης Κτην/κης. 

2. Η Τεχνητή σπερματέγχυση εφαρμόζεται από: 

α) Σπερματεγχύτες υπαλλήλους των Δ/νσεων Κτηνια¬ 
τρικής των Ν.Α. 

β) Εξουσιοδοτημένους: ιδιώτες σπερματεγχύτες, σπερ- 
ματεγχύτες υπαλλήλους Ενώσεων, Οργανώσεων, ομάδων 
παραγωγών και φορέων αναπαραγωγής καθαρής φυλής. 


γ) Κτηνοτρόφους σπερματεγχύτες, αποκλειστικά στα 
ζώα των εκτροφών τους. 

Άρθρο 2 

Εξουσιοδοτημένοι Σπερματεγχύτες 

1. Εξουσιοδοτημένοι Σπερματεγχύτες είναι οι ιδιώτες 
σπερματεγχύτες που έχουν πάρει άδεια εφαρμογής του 
προγράμματος της Τ.Σ. από τις Δ/νσεις Κτηνιατρικής των 
Ν.Α., για περισσότερες της μιας εκτροφών και για το εί¬ 
δος ή τα είδη των ζώων για τα οποία έχουν σχετικό πιστο¬ 
ποιητικό ικανότητας. 

2. Δικαίωμα απόκτησης άδειας εξουσιοδοτημένου 
σπερματεγχύτη έχουν: 

α) Πτυχιούχοι Κτηνίατροι της ημεδαπής ή πτυχιούχοι 
ισοτίμων σχολώνήτμημάτωντης αλλοδαπής. Ειδικάη κα¬ 
τηγορία αυτή των εξουσιοδοτημένων σπερματεγχυτών 
εξουσιοδοτείται και για την εφαρμογή προγραμμάτων 
συγχρονισμού οίστρου (Σ.Ο). 

β) Πτυχιούχοι Γεωπόνοι Ζωικής Παραγωγής ή με κα¬ 
τεύθυνση τη Ζωική παραγωγή της ημεδαπής ή ισότιμων 
σχολών της αλλοδαπής. 

γ) Πτυχιούχοι ΑΤΕΙ Τεχνολόγων Γεωπονίας Ζωικής Πα¬ 
ραγωγής της ημεδαπής ή ισότιμου πτυχίου της αλλοδα¬ 
πής. 

δ) Σπερματεγχύτες απόφοιτοι των Σχολείων Τ.Σ. που 
λειτούργησαν στο Ι.Α. & Τ.Σ. Αθηνών ή Θεσσαλονίκης και 
του τμήματος Αναπαραγωγής του ΙΚΕΘ ΕΘ.Ι.ΑΓ.Ε. Θεσ¬ 
σαλονίκης. 

ε) Οι πτυχιούχοι των σημείων β και γ του παρόντος άρ¬ 
θρου, υποχρεούνται πέραντου πτυχίου και σε θεωρητική 
και πρακτική εξάσκηση στην Τ.Σ. κατ’ ελάχιστον, 60 ωρών 
στα βοοειδή και 30 ωρών στα αιγ/τα και στους χοίρους, σε 
ένα από τα Ινστιτούτα Αναπαραγωγής και Τεχνητής Σπερ¬ 
ματέγχυσης (Ι.Α. & Τ.Σ.) Αθηνών και Θεσσαλονίκης του 
Υπουργείου, σε Κτην/κες Σχολές ή στο Ινστ. Κτην/κων 
Ερευνών του ΕΘ.Ι.ΑΓ.Ε. Μετά την ολοκλήρωση της εξά¬ 
σκησης και ύστερα από σχετικές εξετάσεις αποκτούν το 
πιστοποιητικό ικανότητας εφαρμογής Τ.Σ. στα παραγω¬ 
γικά ζώα. 

Άρθρο 3 

Κτηνοτρόφοι - Σπερματεγχύτες 

1. Δικαίωμα άδειας εφαρμογής Τ.Σ. στα ζώα αποκλει¬ 
στικά της εκτροφής τους, έχουν οι κτηνοτρόφοι εκείνοι οι 
οποίοι μετά από θεωρητική και πρακτική εξάσκηση κατ’ 
ελάχιστον, 60 ωρών στα βοοειδή και 30 ωρών στα αιγο¬ 
πρόβατα και τους χοίρους σε κάποιο από τα αρμόδια Ιν¬ 
στιτούτα της ημεδαπής ή αντίστοιχων της αλλοδαπής κα¬ 
θώς και στις Δ/νσεις Κτηνιατρικής των Ν/Α (οι οποίες σε 
συνεργασία μετά I .Α &Τ.Σ. παρέχουν ανάλογη εξάσκηση) 
και οι οποίοι ύστερα από εξετάσεις πήραν πιστοποιητικό 
ικανότητας εφαρμογής Τ. Σ. Σημειώνεται, ότι σε όλες τις 
ως άνω εκπαιδεύσεις προτεραιότητα έχουν όσοι κτηνο- 
τρόφοι έχουν εντάξει τις μονάδες τους σε προγράμματα 
ελέγχου αποδόσεων ή/και τήρησης στοιχείων γενεαλο¬ 
γίας ή γενικότερα γενετικής βελτίωσης ή διάσωσης-δια- 
τήρησης σπάνιων φυλών αγροτικών ζώων. 

Άρθρο 4 

Χορήγηση αδειών εφαρμογής Τ.Σ 

1. Η άδεια εφαρμογής της Τ.Σ. χορηγείται από τις 
Δ/νσεις Κτην/κης των Ν.Α. Για την απόκτηση της άδειας: 

α) Εξουσιοδοτημένου Σπερματενχύτη. Οι ενδιαφερό- 

μενοι πρέπει να υποβάλλουν αίτηση στη Δ/νση Κτηνιατρι¬ 
κής της Ν.Α., στην περιοχή αρμοδιότητας της οποίας εν- 
διαφέρονται να δραστηριοποιηθούν. 

Η αίτηση συνοδεύεται από το πιστοποιητικό ικανότητας 
εφαρμογής Τ.Σ., βιογραφικό σημείωμα και στις περιπτώ¬ 
σεις πτυχιούχων σχολών από επικυρωμένο αντίγραφο 
πτυχίου. 

β) Κτηνοτρόφου Σπερματεγχύτη. Οι ενδιαφερόμενοι 
υποβάλουν αίτηση στη Δ/νση Κτηνιατρικής της Ν.Α. στην 
περιοχή αρμοδιότητας της οποίας ανήκει η εκτροφή 
τους. Η αίτηση συνοδεύεται από το πιστοποιητικό ικανό¬ 
τητας εφαρμογής Τ.Σ. 

2. Οι Δ/νσεις Κτην/κής των Ν.Α. μετά από αξιολόγηση 
της αίτησης και των λοιπών υποβληθέντων δικαιολογητι- 
κών χορηγούν στον ενδιαφερόμενο τη σχετική άδεια 
εφαρμογής Τ.Σ. Στις Δ/νσεις Κτην/κης τηρείται ειδικό μη¬ 
τρώο Εξουσιοδοτημένων Σπερματεγχυτών και Σπερμα- 
τεγχυτών- Κτηνοτροφών στο οποίο καταχωρούνται οι πα¬ 
ραπάνω αναφερόμενοι σπερματεγχύτες. 

Αντίγραφα των χορηγουμένων αδειών διαβιβάζονται 
στα I ,Α. & Τ.Σ. τα οποία και χορηγούν τους κωδικούς αριθ¬ 
μούς των σπερματεγχυτών. Τα Ι.Α. &Τ.Σ. ενημερώνουντα 
αρμόδια Κέντρα Γενετικής Βελτίωσης Ζώων αποστέλλο- 
ντας έγγραφο με τα στοιχεία και τον κωδικό αριθμό των 
σπερματεγχυτών που δραστηριοποιούνται στην περιοχή 
αρμοδιότητας τους. Οι Δ/νσεις Κτην/κής και τα Ι.Α. &Τ.Σ. 
διατηρούν αντίστοιχα αρχείο χορηγουμένων αδειών και 
κωδικών σπερματεγχυτών. 

3. Η άδεια που χορηγείται στον εξουσιοδοτημένο σπερ- 
ματεγχύτη δίνει το δικαίωμα εφαρμογής της τεχνητής 
σπερματέγχυσης αποκλειστικά, σε κτηνοτροφικές εκμε¬ 
ταλλεύσεις που βρίσκονται στην περιοχή αρμοδιότητας 
της Δ/νσης Κτην/κης η οποία του χορήγησε την άδεια. Σε 
περιπτώσεις που ιδιώτης σπερματεγχύτης προτίθεται να 
δραστηριοποιηθεί και σε εκμεταλλεύσεις αρμοδιότητας 
άλλης Δ/νσης Κτην/κης οφείλει να προμηθευτεί τη σχετι¬ 
κή άδεια και από την δεύτερη Δ/νση Κτην/κης. 

4. Η άδεια που χορηγείται στον κτηνοτρόφο σπερμα- 
τεγχύτη δίνει το δικαίωμα εφαρμογής της τεχνητής σπερ¬ 
ματέγχυσης αποκλειστικά στα ζώα της δικής του εκμε¬ 
τάλλευσης. 

Άρθρο 5 

Υποχρεώσεις των Εξουσιοδοτημένων Σπερματεγχυτών 

1. Οι εξουσιοδοτημένοι Σπερματεγχύτες υποχρεού- 
νται: 

α. Να εφαρμόζουν την Τ.Σ. αποκλειστικά και μόνο στην 
περιοχή αρμοδιότητας της Δ/νσης Κτην/κης από την 
οποία έχουν πάρει την σχετική άδεια. 

β. Να διαθέτουν τον απαιτούμενο εξοπλισμό για την 
εφαρμογή Τ.Σ. (Τράπεζα σπέρματος, καθετήρες κ.λ.π.). 

γ. Να χρησιμοποιούν σπέρμα ή να εφοδιάζονται με 
σπέρμα το οποίο προέρχεται είτε από τα Ι.Α. & Τ.Σ. Αθη¬ 
νών και Θεσσαλονίκης είτε από το ελεύθερο εμπόριο και 
το οποίο σε κάθε περίπτωση συνοδεύεται από τα προ- 
βλεπόμενα από την Εθνική και Κοινοτική Νομοθεσία σχε¬ 
τικά πιστοποιητικά. 

δ. Να εκδίδουν όπως και οι κρατικοί σπερματεγχύτες 
επίσημα πιστοποιητικά Τ.Σ. (τα πρωτότυπα των οποίων θα 
δίδονται στους κτηνοτρόφους) και να υποβάλλουν κάθε 
μήνα και εντός των πρώτων πέντε (5) εργασίμων ημερών 
του επόμενου μηνάς κατάσταση σπερματεγχύσεων, στη 
Δ/νση ή τις Δ/νσεις Κτηνιατρικής, στη περιοχή ή περιοχές 


αρμοδιότητας της οποίας ή των οποίων δραστηριοποιού¬ 
νται, μαζί με δύο (2) αντίγραφα των παραπάνω πιστοποι¬ 
ητικών. 

ε. Να συνεργάζονται άριστα με τους κτηνοτρόφους και 
να παρέχουν υπηρεσίες υψηλού επιπέδου. 

2. Τα σημεία β,γ και δ της παραγράφου 1 του παρόντος 
άρθρου αποτελούν υποχρεώσεις και των κτηνοτροφών 
Σπερματεγχυτών. 

3. Ο τύπος των πιστοποιητικών Τ.Σ. καθώς και οι μηνιαί¬ 
ες καταστάσεις σπερματεγχύσεων προσδιορίζονται από 
σχετική εγκύκλιο της Δ/νσης ΚΑΦΕ της Κεντρικής Υπηρε¬ 
σίας του Υπουργείου. 

4. Στις περιπτώσεις που εκτροφές συμμετέχουν σε προ¬ 
γράμματα ελέγχου αποδόσεων ή/και τήρησης στοιχείων 
γενεαλογίας ή γενικότερα γενετικής βελτίωσης ή διάσω- 
σης-διατήρησης σπάνιων φυλών αγροτικών ζώων, το ένα 
εκ των αντιγράφων των πιστοποιητικών σπερματέγχυ¬ 
σης, αποστέλλεται από τη Δ/νση Κτηνιατρικής της Ν.Α. 
στα αντίστοιχα Κέντρα Γ ενετικής Βελτίωσης Ζώων της 
περιοχής της. 

Άρθρο 6 

Εμπορία και Διακίνηση σπέρματος 

1. Το σπέρμα το οποίο αποτελεί είτε αντικείμενο ενδο¬ 
κοινοτικών συναλλαγών, είτε εισάγεται από τρίτες χώρες, 
πρέπει κατά τη διάθεση του στο εμπόριο: 

α) Να πληροί υποχρεωτικά τους υγειονομικούς όρους 
που καθορίζονται από την κοινοτική Οδηγία 88/407/ΕΟΚ 
με τις τροποποιήσεις της (όπως ορίζονται στις Οδηγίες 
90/120/ΕΟΚ, 90/485/ΕΟΚ, 93/60/ΕΟΚ, 92/65/ΕΟΚ και 
2003/43/ΕΚ του Συμβουλίου) αρθρ. 3, 5, 6, 8, 9, 11 και το 
παράρτημα,(Γ),αυτής, καθώς και τις εθνικές διατάξεις 
Π.Δ. 184/1996 αρθρ. 11, 12, 420/1993 αρθρ. 11, απόφ. 
αριθμ. 253848/2002 ΥΠ. ΓΕ. 

β) Να συνοδεύεται τόσο από το προβλεπόμενο υγειο¬ 
νομικό πιστοποιητικό όσο και από το σχετικό ζωοτεχνικό 
πιστοποιητικό γενεαλογίας και παραγωγικών δεικτών 
σύμφωνα με την εθνική και κοινοτική νομοθεσία. 

2. Επισημαίνεται, ότι ειδικά για το σπέρμα προέλευσης 
τρίτων Χωρών οι εισαγωγείς πρέπει να διαθέτουν έγκριση 
εισαγωγής από το αρμόδιο Κέντρο Γ ενετικής Βελτίωσης 
Ζώων σύμφωνα με την υπ’ αριθ. 385460/3.8.2001 απόφα¬ 
ση Υπουργών Εθνικής Οικονομίας - Γεωργίας, όπως ισχύ¬ 
ει κάθε φορά. 

3. Εισαγωγείς σπέρματος (φυσικά πρόσωπα, εταιρείες, 
συνεταιρισμοί κ.λπ.), καθώς και μεταπράτες έμποροι, 
δραστηριοποιούνται στο χώρο εμπορίας του σπέρματος, 
μόνο κατόπιν αδείας των Δ/νσεων Κτηνιατρικής των Ν.Α 
(αριθμ. 253848/2002 απόφαση Υπουργού Γ εωργίας «Μη¬ 
τρώα καταχώρησης και διαδικασία έγκρισης εμπόρων 
ζώων»). 

4. Οι επιχειρήσεις που αποθηκεύουν και συντηρούν 
σπέρμα, προς πώληση, χονδρική ή λιανική, θα χαρακτη¬ 
ρίζονται στο εξής, κέντρα αποθήκευσης σπέρματος και 
θα παρακολουθούν τις απαιτήσεις της οδηγίας 2003/ 
43/Ε.Κ. του συμβουλίου. Για την ισχύ της παρούσας πα¬ 
ραγράφου ορίζεται μεταβατική περίοδος έξι μηνών από 
τη δημοσίευση της απόφασης στην Εφημερίδα της Κυ- 
βερνήσεως. 

5. Διακίνηση σπέρματος από τα Ι.Α. &Τ.Σ.: Το παραγό- 
μενο στα Ι.Α. & Τ.Σ. σπέρμα διακινείται σύμφωνα με τις 
προβλεπόμενες στο άρθρο 8 διαδικασίες. Τα Ι.Α. & Τ.Σ. 
γνωστοποιούν στις Δ/νσεις Κτην/κης με αναλυτικό έγ- 

γραφο το-τα είδος-η σπέρματος και τις ποσότητες που 
διαθέτουν, για την ενημέρωση των ενδιαφερομένων πα¬ 
ραγωγών. Οι ενδιαφερόμενοι προμηθεύονται το σπέρμα 
με αίτηση-παραγγελία τους από τις Δ/νσεις Κτην/κης. 
Ακολουθεί ερμηνευτική εγκύκλιος. 

6. Με σχετικές επίσης εγκυκλίους της Δ/νσης Εισροών 
Ζωικής Παραγωγής του Υπουργείου Αγροτικής Ανάπτυξης 
και Τροφίμων δύνανται να καθορίζονται ειδικότερες ζωοτε- 
χνικές προδιαγραφές ανά φυλή (παραγωγικοί και γενετικοί 
δείκτες, γενετική βάση κ.λ.π.) τις οποίες πρέπει να καλύπτει 
το σπέρμα αναπαραγωγής των παραγωγικών ζώων. 

7. Δικαίωμα αγοράς σπέρματος έχουν: 

α) Εξουσιοδοτημένοι ιδιώτες σπερματεγχύτες για τις 
ανάγκες των εκτροφών στις οποίες παρέχουν τις υπηρε¬ 
σίες τους. 

β) Συνεταιρισμοί - Συνεταιριστικές Οργανώσεις, Ομά¬ 
δες, Ενώσεις παραγωγών και φορείς αναπαραγωγής κα¬ 
θαρών φυλών για τις ανάγκες των εκτροφών των μελών 
τους. 

γ) Κτηνοτρόφοι αποκλειστικά για τις ανάγκες της δικής 
εκτροφής. 

Άρθρο 7 

Υποχρεώσεις των εμπλεκομένων στη διακίνηση 
του σπέρματος 

1. Οι εισαγωγείς - έμποροι σπέρματος υποχρεούνται: 

α) Εντός 5 ημερών από την παραλαβή μιας παρτίδας 

σπέρματος, να ενημερώνουν τη Δ/νση Κτηνιατρικής της 
Ν.Α. στην περιοχή αρμοδιότητας της οποίας βρίσκεται η 
έδρα της επιχείρησής τους. Η ενημέρωση αφορά στην 
ποσότητα (δόσεις σπέρματος) και την ταυτότητα του ει- 
σαχθέντος σπέρματος. 

β) Ειδικά για το σπέρμα προέλευσης τρίτων Χωρών, να 
διαθέτουν έγκριση εισαγωγής από το αρμόδιο Κέντρο Γε- 
νετικής Βελτίωσης Ζώων σύμφωνα με την υπ’ αριθμ. 
385460/3.8.2001 απόφαση Υπουργών Εθνικής Οικονο¬ 
μίας - Γεωργίας, όπως ισχύει κάθε φορά. 

2. Οι εισαγωγείς σπέρματος αλλά και οι μεταπράτες 
έμποροι οφείλουν: 

Να τηρούν βιβλίο (μητρώο) αποθήκης για όλες τις κινή¬ 
σεις σπέρματος (εισαγωγές - εξαγωγές σπέρματος από 
το κέντρο αποθήκευσης) και να διαθέτουν όλα τα απαι- 
τούμενα, απάτην κείμενη εθνική και κοινοτική νομοθεσία, 
υγειονομικά και ζωοτεχνικά πιστοποιητικά που συνοδεύ¬ 
ουν το σπέρμα. Κατά την παραπάνω έννοια και οι εξου¬ 
σιοδοτημένοι σπερματεγχύτες, σπερματεγχύτες υπάλ¬ 
ληλοι ενώσεων, φορέων κ.τ.λ., που προμηθεύονται και 
χρησιμοποιούν σπέρμα οφείλουν να τηρούν αντίστοιχο 
βιβλίο αποθήκης ενημερωμένο για κάθε αγορά και χρήση 
σπέρματος με συνημμένα όλα τα παραστατικά έγγραφα 
(τιμολόγια κ.τ.λ.). 

3. Κάθε διακίνηση σπέρματος συνοδεύεται από δελτίο 
αποστολής - τιμολόγιο το οποίο εκδίδεται εις τετρα- 
πλούν. Το Ιο αντίγραφο αφορά τον αγοραστή, το 2ο απο- 
στέλλεται στη Δ/νση Κτηνιατρικής της Ν.Α της έδρας της 
επιχείρησης, το 3ο αποστέλλεται στη Δ/νση Κτηνιατρικής 
της Ν. Α της έδρας του αγοραστή και το 4ο παραμένει ως 
στέλεχος για το αρχείο της επιχείρησης. 

Άρθρο 8 

Έλεγχοι 

1. Κτηνιατρικοί έλεγχοι 

α. Η επίβλεψη και ο έλεγχος εφαρμογής του προγράμ¬ 


ματος Τ.Σ. γίνεται από τις κατά τόπους Δ/νσεις Κτηνιατρι¬ 
κής. ΟιΔ/νσεις Κτηνιατρικής οφείλουννα ελέγχουν αντη- 
ρούνται, από όλους τους εμπλεκόμενους στον τομέα της 
Τ.Σ. (φυσικά ή νομικά πρόσωπα) είτε ως διακινητές σπέρ¬ 
ματος είτε ως εφαρμοστές του προγράμματος Τ.Σ., οι 
όροι και οι προϋποθέσεις που προβλέπονται από τη σχε¬ 
τική κοινοτική και εθνική νομοθεσία. 

β. Οι έλεγχοι αυτοί είναι διοικητικοί και επιτόπιοι, γίνονται 
από κτηνιάτρους των Δ/νσεων Κτηνιατρικής οι οποίοι συνε- 
πικουρούνται από τους κρατικούς σπερματεγχύτες. 

βΐ. Οι διοικητικοί έλεγχοι αναφέρονται στην ορθή τή¬ 
ρηση των αρχείων - βιβλίων αποθήκης, δελτίων αποστο¬ 
λής διακίνησης σπέρματος καθώς και στην τακτική (αρ. 5 
σημ. 4) ενημέρωση των Κτηνιατρικών Υπηρεσιών. 

Οι έλεγχοι αυτοί είναι διασταυρωτικοί, αντιστοιχούν σε 
ένα ελάχιστο ποσοστό 5% των διακινητών και των διακι- 
νούμενων κατ’ έτος ποσοτήτων σπέρματος. 

β2. Οι επιτόπιοι έλεγχοι αναφέρονται στην τήρηση των 
υγειονομικών όρων και προϋποθέσεων που προβλέπο- 
νται από τη σχετική νομοθεσία και αφορούν στην - απο¬ 
θήκευση - συντήρηση - μεταφορά σπέρματος, την εφαρ¬ 
μογή Τ. Σ από τους σπερματεγχύτες καθώς και την τήρη¬ 
ση των απαιτούμενων κατά περίπτωση εγγράφων. 

γ. Για κάθε εφαρμοζόμενο έλεγχο συντάσσεται έκθεση 
ελέγχου εις διπλούν: Ένα αντίτυπο είναι για τον ελεγχό¬ 
μενο και ένα αντίτυπο για το αρχείο της Υπηρεσίας που 
διενήργησε τον έλεγχο. 

δ. Ο ελεγχόμενος συνυπογράφει τα αποτελέσματα του 
ελέγχου και σε περίπτωση διαφωνίας αναφέρει επί της 
εκθέσεως όλα τα σημεία εκείνα ως προς τα οποία διαφω¬ 
νεί. Στην περίπτωση αυτή ο ελεγχόμενος μπορεί με αίτη¬ 
ση του προς τη Δ/νση Κτηνιατρικής της Ν.Α., το αργότε¬ 
ρο εντός 20 ημερών, να ζητήσει επανέλεγχο από τριμελή 
επιτροπή η οποία συγκροτείται με απόφαση του οικείου 
Νομάρχη και αποτελείται: 

• Από τον κτηνίατρο πρώτο εκλεκτή 

• Έναν εξειδικευμένο Κτηνίατρο των Ι.Α. και Τ.Σ. ή το 
Δ/ντη της Δ/νσης Κτηνιατρικής της Ν/Α και 

• Ένα κτηνίατρο εκπρόσωπο του ελεγχόμενου. 

ε. Οι Δ/νσεις Κτηνιατρικής ενημερώνουν τη Δ/νση ΚΑ¬ 
ΦΕ, 2 φορές ετησίως και μέχρι το τέλος του μηνός που 
έπεται της λήξης του εξαμήνου (Ιανουάριος - Ιούλιος) με 
συγκεκριμένη έκθεση για τον αριθμό των ελέγχων που 
πραγματοποιήθηκαν, τα αποτελέσματα αυτών,καθώς και 
τις κυρώσεις που τυχόν επιβλήθηκαν. 

2. Ζωοτεχνικοί έλεγχοι 

α. Τα Κέντρα Γενετικής Βελτίωσης Αγροτικών Ζώων δύ- 
ναται να προβαίνουν στον έλεγχο όλων των εμπλεκόμε¬ 
νων στην εμπορία και διακίνηση του σπέρματος προκει- 
μένου να διαπιστώσουν εάν τηρούνται οι όροι, προϋπο¬ 
θέσεις και διαδικασίες της κείμενης εθνικής και 
κοινοτικής ζωοτεχνικής νομοθεσίας σε θέματα που άπτο- 
νται των προγραμμάτων ελέγχου αποδόσεων ή/και τήρη¬ 
σης στοιχείων γενεαλογίας ή γενικότερα γενετικής βελ¬ 
τίωσης ή διάσωσης-διατήρησης σπάνιων φυλών αγροτι¬ 
κών ζώων,. 

β. Το αποτέλεσμα του ελέγχου κοινοποιείται στον ελεγ¬ 
χόμενο με συστημένη επιστολή, ο οποίος σε περίπτωση 
διαφωνίας έχει το δικαίωμα ενστάσεως, εντός 20 ημερών 
από την ημερομηνία κοινοποίησης, προς την Υπηρεσία 
που διενήργησε τον έλεγχο. Η ένσταση εξετάζετε από 

τριμελή επιτροπή που συγκροτείτε με απόφαση του Γενι¬ 
κού Δ/ντή Ζωικής Παραγωγής του Υπουργείου Αγροτικής 
Ανάπτυξης και Τροφίμων και αποτελείτε από: 

• το Δ/ντή της Δ/νσης Εισροών Ζωικής Παραγωγής ή 
τον αντικαταστάτη του. 

• τον Προϊστάμενο του αρμόδιου για την περιοχή Κέ¬ 
ντρου Γενετικής Βελτίωσης Ζώων. 

• από έναν Γεωπόνο, εκτός του ελεγκτή που διενήργη- 
σε τον έλεγχο, του αρμόδιου Κέντρου Γενετικής Βελτίω¬ 
σης Ζώων. 

Τα αποτελέσματα των ελέγχων των προαναφερόμενων 
τριμελών επιτροπών είναι οριστικά για τον ελεγχόμενο. 

Άρθρο 9 

Κυρώσεις 

1. Στις περιπτώσεις που από τον έλεγχο διαπιστωθούν 
παρατυπίες ως προς την τήρηση των υποχρεώσεων των 
διακινητών εμπόρων σπέρματος όπως αυτές προβλέπο- 
νται από τα άρθρα 6 και 8 της παρούσας, επιβάλλεται: 

α. είτε με απόφαση του οικείου Νομάρχη ύστερα από ει¬ 
σήγηση της Δ/νσης Κτην/κης, όταν ο έλεγχος έχει διενερ- 
γηθεί από αυτήν, 

β. είτε με απόφαση του Γ ενικού Γ ραμματέα του Υπουρ¬ 
γείου Αγροτικής Ανάπτυξης και Τροφίμων και ύστερα από 
εισήγηση της Δ/νσης Εισροών Ζωικής Παραγωγής, όταν 
ο έλεγχος έχει διενεργηθεί από το αρμόδιο Κέντρο Γενε- 
τικής Βελτίωσης Ζώων, πρόστιμο που κυμαίνεται από 
3.000 έως και30.000 ευρώ (Ν. αρ. 2538/1997 αρθ. 13 (ΦΕΚ 
242), που τροπ. το Ν. 248/1914 (ΦΕΚ 110 Α), και την αρ. 
286726/2002 αποφ. του Υπ. Γ εωργίας). Σε υποτροπιάζου- 
σες περιπτώσεις αίρεται η άδεια εμπορίας σπέρματος. 

2. Σε ότι αφορά τους εξουσιοδοτημένους σπερματεγ- 
χύτες όπως αυτοί ορίζονται στο άρθρο 2 και τους κτηνο- 
τρόφους-σπερματεγχύτες του άρθρου 3, οι έλεγχοι αφο¬ 
ρούν την τήρηση των υποχρεώσεών τους έτσι όπως αυ¬ 
τές απορρέουν από την εφαρμογή του άρθρου 5 της 
παρούσας απόφασης. 

Ειδικά στις περιπτώσεις που από τον έλεγχο διαπιστω¬ 
θούν παρατυπίες ως προς την τήρηση των υποχρεώσεων 
των ελεγχόμενων Σπερματεγχυτών, προβλέπεται η κατα¬ 
βολή προστίμου σύμφωνα με τον προαναφερθέντα νόμο 
με πρόστιμα που κυμαίνονται από 1.000 έως 3.000 ευρώ 
Σε υποτροπιάζουσες περιπτώσεις τα πρόστιμα διπλασιά¬ 
ζονται και ειδικά για τους εξουσιοδοτημένους σπερμα- 
τεγχύτες αίρεται η άδεια εφαρμογής της τεχνητής σπερ¬ 
ματέγχυσης. 

Άρθρο 10 
Λοιπές διατάξεις 

1. Με την έναρξη εφαρμογής της παρούσας καταργεί- 
ται κάθε προηγούμενη απόφαση που αφορά το πρόγραμ¬ 
μα εφαρμογής της τεχνητής σπερματέγχυσης. 

2. Η παρούσα απόφαση αρχίζει να ισχύει από την ημε¬ 
ρομηνία δημοσίευσης της στην Εφημερίδα της Κυβερνή- 
σεως, εκτός και εάν ορίζεται διαφορετικά σε επιμέρους 
της διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 2004 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 


Αριθ. 267 (6) 

Καθιέρωση υπερωριακής απασχόλησης υπαλλήλου Ιδιω¬ 
τικού ΔικαίουτουΔήμου Αντιρρίου, Ν. Αιτωλοακαρνα¬ 
νίας, έτους 2004. 

Ο ΔΗΜΑΡΧΟΣ ΑΝΤΙΡΡΙΟΥ Ν. ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Τις διατάξεις του Ν. 3205/2003 «Περί μισθολογικών 
ρυθμίσεων προσωπικού της Δημόσιας Διοίκησης και άλ¬ 
λες συναφείς διατάξεις» που δημοσιεύθηκε στο ΦΕΚ 
297Α731.12.2003. 

2. Την υπ’ αριθμ. 2/72757/0022 εγκύκλιο του Υπουργεί¬ 
ου Οικονομικών, με την οποία κοινοποιήθηκε ο Ν. 3205/ 
2003. 

3. Τις διατάξεις του άρθρου 16του Ν. 3205/2003, σύμφωνα 
με το οποίο η καθιέρωση υπερωριακής εργασίας για εξαιρε¬ 
τική ή απρόβλεπτη ή έκτακτη υπερωριακή ανάγκη διαπιστώ¬ 
νεται με απόφαση-του αρμοδίου για διορισμό οργάνου. 

4. Τις διατάξεις της υπ’ αριθμ. 2/7093/0022/5.2.2004 
κοινή υπουργική απόφαση, με την οποία έχουν επεκταθεί 
οι διατάξεις του Ν. 3205/2003 στο με σχέση εργασίας 
ιδιωτικού Δικαίου προσωπικό του δημοσίου. 

5. Το γεγονός ότι η προκαλούμενη δαπάνη για την υπε- 
ρωριακή απασχόληση θα καλυφθεί από την πίστωση που 
έχει προβλεφθεί στον Προϋπολογισμό εσόδων και εξό¬ 
δων του Δήμου Αντιρρίου, Οικονομικού έτους 2004, και 
υπό του Κ.Α. 70.113.1. 

6. Το γεγονός, ότι η υπερωριακή απασχόληση, κρίνεται 
απαραίτητη για κάλυψη εποχιακών, εκτάκτων ή επειγου- 
σών αναγκών στην Υπηρεσία οδοποιίας, λόγω έλλειψης 
προσωπικού και αυξημένου όγκου εργασίας. 

7. Τα επιμέρους υπηρεσιακά σημειώματα από τα οποία 
προκύπτουν οι εξαιρετικές, απρόβλεπτες και έκτακτες 
περιπτώσεις, κατά τις οποίες οι Υπάλληλοιτου Δήμου μας 
καλούνται να εργαστούν υπερωριακά πέραν του κανονι¬ 
κού ωραρίου εργασίας για την αντιμετώπιση των περι¬ 
πτώσεων αυτών. 

8. Το συνολικό αριθμό των υπηρετούντων υπαλλήλων 
Ιδιωτικού Δικαίου (αορίστου και ορισμένου χρόνου) στην 
υπηρεσία οδοποιίας: 

• Ένας (1) τεχνίτη οικοδομών, αποφασίζουμε: 

1. Εγκρίνουμε, για το έτος 2004, προκειμένου να καλυ¬ 
φθούν εποχιακές επείγουσες ή έκτακτες υπηρεσιακές 
ανάγκες, την καθιέρωση υπερωριακής απασχόλησης στο 
προσωπικό Ιδιωτικού Δικαίου (αορίστου και ορισμένου 
χρόνου), για το κατωτέρω: 

• Ένας (1) τεχνίτη οικοδομών. 

2. Το ανώτατο όριο υπερωριακής απασχόλησης θα είναι 
120 ώρες που θα απασχοληθεί. 

3. Οι υπερωρίες θα χορηγούνται ανάλογα με τις ανά¬ 
γκες του Δήμου, ενώ για την απόδοσή τους υπάρχει γραμ¬ 
μένη και εξασφαλισμένη πίστωση στον προϋπολογισμό 
εσόδων και εξόδων του Δήμου Αντιρρίου, Οικονομικού 
έτους 2004 και υπό του Κ.Α. 70.113.1, σε βάρος του οποί¬ 
ου θα προκληθεί δαπάνη 1.320,00 ευρώ. 

Η παρούσα απόφαση ισχύει ένα μήνα πριν τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αντίρριο, 12 Νοεμβρίου 2004 

Ο Δήμαρχος 
ΓΕΩΡΓΙΟΣ ΚΟΛΟΒΟΣ 




22758 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ: νννννν.θί.^Γ - θ-πΐ3ίΙ: \λ/θ&[τι 351 θγ @ θΐ.ςιτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410)597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουτο, προσαυξανόμενη κατά 0,20 βυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτη και μέχρι 100 σελίδες σε 5 ουτο προσαυξανόμενη 
κατά 1 θυΐΌ ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555, ί3Χ :210- 9472556 ϊπΙθγπθΙ : ίιΙΙρ://νννννν.θί.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓΠβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































